Каза Пія Лісабон

«**Каза Пія**» () — партугальскі спартовы клюб, заснаваны ў 1920 годзе ў Лісабоне. Найбольш вядомы сваёй прафэсійнай футбольнай камандай. Клюб названы ў гонар партугальскай дзіцячай дабрачыннай арганізацыі Каза Пія, а многія з клюбных спартоўцаў ёсьць гадаванцамі гэтай установы. Уласны футбольны стадыён клюбу, вядомы як Піна Маніке, названы ў гонар заснавальніцы гэтай дзіцячай дабрачыннай арганізацыі. «Каза Пія» ўважаецца адным з самых унівэрсальных партугальскіх клюбаў, бо ў клюбе займаліся разьвіцьцём 25 відаў спорту, у тым ліку бэйсболам.

## Гісторыя

Не зважаючы на тое, што футбольны клюб «Каза Пія» быў афіцыйна заснаваны 3 ліпеня 1920 году з ініцыятывы сярод іншых Кандыду дзі Алівэйры, Рыкарду Арнэласа і Давіда Фэрэйры, але гісторыя клюбу бярэ свой пачатак у 1893 годзе, калі была сфармавана футбольная каманда «Рэал Каза Пія», першая каманда, якая перамагла гэтак званую «непераможную» каманду «Каркавэлус». 3 кастрычніка 1920 году, усяго празь некалькі месяцаў пасьля свайго стварэньня, клюб выйграў свой першы ў гісторыі срэбны мэдаль, абгуляўшы «Бэнфіку» зь лікам 2:1, тым самым атрымаўшы бронзавы мэдаль Эркулану Сантуш. Капітанам той каманды быў Кандыду дзі Алівэйра. У сваім дэбютным сэзоне «Каза Пія» перамог у рэгіянальны чэмпіянат Лісабону і Кубак Лісабону, не атрымаўшы аніводнай паразы. І да гэтых тытулаў «Каза Пія» дадала трыюмф у супрацьстаянні з чэмпіёнам Поўначы, «Порту». Гэты матч стаў фінальнай рэпэтыцыяй перад пачаткам чэмпіянату Партугаліі, які пачаў ладзіцца ў наступнага году.

У 17 месяцаў «Каза Пія» ўжо ўдзельнічала ў трох замежных турнірах, гуляючы ў Парыжы, Сан-Сэбастыяне і Сэвільлі. Клюб спаў першым сярод партугальскіх камандаў, якая згуляла ў Парыжы, дзе на стадыёне Пэршэн у гарадзкім турніры на Каляды 1920 году разам з клюбамі «Сэркль Атлетык» з Парыжу, «Сэркль Атлетык» зь Вітры-сюр-Сэн, «Кантаналь» з Швайцарыі і «Эспанья» з Барсэлёны. У першай гульні супраць парыскага клюбу «Каза Пія» саступіла зь лікам 2:1, а адзіны гол партугальскай каманды правёў Кандыду дзі Алівэйра. У кастрычніку 1921 году каманда зьдзейсьніла падарожжа ў Сэвільлю, каб згуляць на адкрыцьці мясцовага стадыёна супраць клюбу «Сэвільля». Найлепшым гульцом каманды быў Кандыду дэ Алівэйра, адзін з заснавальнікаў клюбу і капітан, які вырас у «Каза Пія» з таго часу, як трапіў туды сіратой у веку дзевяці гадоў. Алівэйра быў галоўным архітэктарам уздыму каманды, дзякуючы чаму «Каза Пія» нароўні спаборнічала з «Бэнфікай» і «Спортынгам». За першыя чатыры гады клюб тройчы стаў пераможцам чэмпіянату Лісабону.

Клюб буйнеў і квітней, таму 13 сьнежня 1925 году клюб быў запрошаны сустрэцца з «Бэнфікай» з нагоды адкрыцьця Эштадыё даш Амарэйраш, які на той час лічыўся найлепшым стадыёнам на Пірэнэйскім паўвостраве. «Каза Пія» таксама стала першай камандай на кантынэнце, якая выправілася на Азорскія астравы, каб бескаштоўна згуляць тры гульні на запрашэньне клюбу «Фаял» на карысьць ахвяраў землятрусу 1922 году на гэтым архіпэлягу. У 1938—1939 гадах «Каза Пія» згуляў у першым сэзоне нацыянальнага чэмпіянату і Кубку Партугаліі, але той удзел стаў адзіным. Іхны стадыён, Кампу-ду-Рэстула, быў канфіскаваны ў 1939—1940 гадах для правядзеньня чэмпіянату сьвету. Без уласнага поля да 29 жніўня 1954 году «Каза Пія» вандраваў з аднаго поля на іншае.

## Крыніцы

## Вонкавыя спасылкі
* Афіцыйны сайт